《奉送自强明府之官昆山》
宋代·曾逮

吴中大县数昆山，心定庭空亦不难。
多事要将无事治，万人须作一人看。
床头有易何妨读，琴上无弦不用弹。
况是威名贤太守，吏民谁敢半言谩。

作者简介：河南人，字仲躬。曾几子。师王蘋。学者称习庵先生。孝宗隆兴二年，为太常丞。历知温、荆、湖、润等州府。淳熙十年，迁户部侍郎。官终敷文阁待制。有《习庵集》。